Valeta

Valeta – Maltos sostinė ir pagrindinis uostamiestis. Visas miestas yra įtrauktas į UNESCO pasaulio paveldo sąrašą. Išsidėsčiusi Maltos salos šiaurės rytiniame krante, prie Viduržemio jūros, uolėtoje vietovėje. Abipus uolų yra uostai.

Valeta yra pagrindinis Maltos verslo, kultūros ir administracinis centras. Gerai išvystytas turizmas – keliautojus patraukia išlikę istoriniai paminklai ir švelnus klimatas. Iki 1979 metų Valetos uostuose buvo NATO karinės jūrų bazės, kuriose vėliau pradėta vystyti komercinė veikla. Pagrindiniai architektūros paminklai: gubernatoriaus rezidencija, Maltiečių ordino magistrų rūmai, katedra su riterių kapais.

Istorija 

Miestas įkurtas 1566 m. kovo 28 d. joanitų ordino magistro Jean Parisot de la Valette. Francesco Laparelli projektavo, o Gerolamo Cassar pastatė visus svarbiausius pastatus. Tačiau daugiausia pastatų Valetoje pastatyta vėliau, Šv. Jono Jeruzaliečio riterių ordino (Maltos riterių ordino) valdymo metu.

Valeta sparčiai augo po Maltos riterių valdymo ir trumpos prancūzų invazijos − britų valdymo metu.

Miestas patyrė nuostolių Antrojo pasaulinio karo metu dėl oro atakų. Skaudžiausias − XIX amžiaus Karališkųjų operos rūmų praradimas.

Pavadinimo kilmė 

Valeta pavadinta miestą įkūrusio Šv. Jono ordino magistro Jean Parisot de la Valette garbei. Oficialiai ordinas pavadino miestą Humilissima Civitas Valletta − Kukliuoju Valetos miestu.

Tačiau dėl bastionų, ravelinų, baroko stiliaus pastatų grožio, miestas tapo žinomas kaip Superbissima − Iškilnusis.

Maltiečiai šnekamojoje kalboje jį vadina tiesiog Il-Belt − Miestu.

Pasaulio paveldas 

1980 m. visas miestas buvo įtrauktas į Jungtinių Tautų švietimo, mokslo ir kultūros organizacijos (UNESCO) pasaulio paveldo sąrašą.

Taip pat į pasaulio paveldo sąrašą įtraukti:
 Maltos megalito šventyklos
 Hal Saflynio požemis

Pagrindinės įžymios vietos

Bažnyčios 
 Dievo Motinos bažnyčia − pirmasis užbaigtas Valetos pastatas. Iki buvo pastatyta Šv. Jono Katedra, jame buvo palaidoti Jean Parisot de la Valette palaikai.
 Šv. Jono katedra
 Karmelitų bažnyčia
 Šv. Povilo anglikonų bažnyčia
 Šv. Jokūbo bažnyčia
 Šv. Pranciškaus Asyžiečio bažnyčia
 Šv. Augustino parapijos bažnyčia
 Kristaus Atpirkėjo bažnyčia
 Jėzuitų bažnyčia
 Šv. Povilo laivo žuvimo parapijos bažnyčia
 Šv. Marijos Kristaus Motinos pranciškonų bažnyčia

Rūmai 
 Magistro rūmai − Maltos Parlamento rūmai
 Auberge De Castille – Maltos ministro pirmininko ministerijos rūmai
 Auberge D’Aragon – finansų ministerijos rūmai
 Auberge D’Italie – Maltos turizmo įstaigos rūmai
 Auberge De Provence – Nacionalinio archeologijos muziejaus rūmai
 Auberge De Bavière – Teisingumo ministerijos rūmai
 Casa Rocca Piccola – privati rezidencija, viešai atidaryta visuomenei
 Palazzo Francia – komercinis ir prekybos centras
 Palazzo Parisio – užsienio reikalų ministerijos rūmai
 Palazzo Castellania – Sveikatos apsaugos ministerijos rūmai
 Vaizduojamosios dailės nacionalinis muziejus

Muziejai 
 Šv. Jono katedros muziejus
 Magistro rūmų arsenalo muziejus
 Maltos karo muziejus, esantis šv. Erazmo forte
 Nacionalinis archeologijos muziejus, esantis Auberge De Provence rūmuose
 Vaizduojamosios dailės nacionalinis muziejus
 Manuelio teatro muziejus
 Žaislų muziejus

Teatrai 
 Manuelio teatras
 Karališkieji operos rūmai

Aikštės 
 Šv. Jono aikštė (Misraħ San Ġwann)
 Šv. Jurgio aikštė (Misraħ San Ġorġ)
 Karalienės aikštė (Pjazza Reġina)
 Didžiosios apgulos aikštė (Misraħ l-Assedju l-Kbir)
 Laisvės aikštė (Misraħ il-Ħelsien)
 Kastilijos aikštė (Misraħ Kastilja)

Parkai 
 Aukštutiniai Barrakka sodai
 Žemutiniai Barrakka sodai
 Hastingso sodai

Fortai 
 Šv. Erazmo fortas
 Šv. Jokūbo fortas

Kita 
 Castellania, buvęs Maltos riterių teismo pastatas
 Viduržemio konferencijų centras
 Valetos uosto rajonas
 Tritono fontanas
 Viešoji biblioteka

Sportas

Futbolas 
 Valletta FC
 Army Service Corps FC
 KOMR Valletta

Nuotraukos

Šaltiniai

Nuorodos 
 Oficiali miesto svetainė
 Valetos žemėlapis
 VisitMalta.com – Valletta 
 GuideToMalta.net − Valletta 

Sostinės
Maltos miestai